Mangrove

Mangrover (fra engelsk mangrove; første ledd av uviss opprinnelse; annet ledd engelsk grove, «skogholt, treklynge»)«mangrove», NAOB«mangrove (n.)», Online Etymology Dictionary er trær og busker som er tilpasset å vokse i sjøvann i tropiske strøk. Der danner de mangroveskoger, også kalt mangrovesumper. På andre språk brukes ordet «mangrove» både om de enkelte trærne, og skogene de danner.

Trærne tilhører mange ulike plantefamilier, men for å løse problemene som voksestedet medfører, har de utviklet de samme løsningene. Dette er et eksempel på konvergent evolusjon. De viktigste artene tilhører akantusfamilien, Combretaceae, palmefamilien, Rhizophoraceae og kattehalefamilien.

Mangrover er taksonomisk mangfoldige, som et resultat av konvergent evolusjon i flere plantefamilier. De forekommer over hele verden i tropene og i subtropisk klima og til og med noen tempererte kystområder, hovedsakelig mellom breddegradene 30° N og 30° S, med det største mangroveområdet innenfor 5° fra ekvator.Giri, C.; Ochieng, E.; Tieszen, L. L.; Zhu, Z.; Singh, A.; Loveland, T.; Masek, J.; Duke, N. (2011): «Status and distribution of mangrove forests of the world using earth observation satellite data: Status and distributions of global mangroves», Global Ecology and Biogeography. 20 (1): 154–159. doi:10.1111/j.1466-8238.2010.00584.xFriess, D. A.; Rogers, K.; Lovelock, C. E.; Krauss, K. W.; Hamilton, S. E.; Lee, S. Y.; Lucas, R.; Primavera, J.; Rajkaran, A.; Shi, S. (2019): «The State of the World's Mangrove Forests: Past, Present, and Future», Annual Review of Environment and Resources. 44 (1): 89–115. doi:10.1146/annurev-environ-101718-033302 Mangroveplantefamilier dukket først opp under de geologiske epoker fra sen kritt til paleocen, og ble vidt distribuert delvis på grunn av bevegelsen av tektoniske plater. De eldste kjente fossilene av mangrovepalmer er datert til for 75 millioner år siden.

 Referanser 

Eksterne lenker

 Top 10 Mangrove Forest In The World – Travel Mate

Kategori:Vannplanter
Kategori:Skoger
Kategori:Ord og uttrykk fra indianske språk